stanford-oval/wikipedia huggingface dataset:
HMS Brecon (L76)

| HMS Brecon |
| --- | --- |
 HMS Brecon

Aluksen vaiheet
Rakentaja:  John I. Thornycroft and Company, Woolston
Kölinlasku:  27. helmikuuta 1941
Laskettu vesille:  27. kesäkuuta 1942
Palveluskäyttöön:  18. joulukuuta 1942
Loppuvaihe:  romutettu 17. syyskuuta 1962
Tekniset tiedot
Uppouma:  1 194 t (standardi) 1 586 t (max)
Pituus:  90,22 m
Leveys:  9,6 m
Syväys:  2,36 m
Koneteho:  19 000 hv
Nopeus:  26 solmua
Miehistöä:  170
Aseistus
Aseistus:  6 × QF 4" Mk XVI -tykkiä kaksiputkisina Mk XIX -asennuksina 4 × QF 2 naulan Mk VIII -tykkiä neliputkisena Mk VII -asennuksena 2 × Oerlikon 20 mm -ilmatorjuntatykkiä yksiputkisina P Mk III -asennuksina 4 × Vickers .50" (12,7 mm) -konekivääriä kaksipiippuisina Mk V asennuksina 3 × 21" (533 mm) torpedoputkea 2 × syvyyspomminheitintä ja 1 kisko, joihin 40 syvyyspommia
HMS Brecon (viirinumero L76) oli Britannian kuninkaallisen laivaston Hunt-luokan tyypin IV saattuehävittäjä, joka palveli toisessa maailmansodassa ja sen päätyttyä aina 1960-luvun alkuun.
Valmistus

Alus tilattiin 27. heinäkuuta 1940 työnumerolla J6140 osana vuoden 1940 hätäohjelmaa (engl. 1940 War Emergency Program) John I. Thornycroft and Companyltä Clydebankistä, missä köli laskettiin 27. helmikuuta 1941. Alus laskettiin vesille 27. kesäkuuta 1942 ja valmistui 18. joulukuuta.
Palvelus

Koeajojen ja varustamisen jälkeen alus siirrettiin joulukuun lopulla 1942 Scapa Flowhun koulutettavaksi. Alus oli koulutusajan Kotilaivaston 6. hävittäjälaivueessa, johon se oli määrätty palvelukseen. Helmikuussa koulutuksen päätyttyä alus aloitti saattueiden ja laivaston raskaiden alusten suojaamisen Pohjanmerellä ja luoteisen reitin alueella.
Toukokuussa alus määrättiin Sisilian maihinnousuun, minkä seurauksena se liittyi 21. kesäkuuta Gibraltarille matkanneeseen saattueeseen WS31/KMF17 HMS Arrowin, HMS Ledburyn, HMS Blencathran, HMS Brissendenin, HMS Hambledonin, HMS Mendipin, HMS Viceroyn, HMS Wallacen, HMS Witheringtonin ja HMS Woolstonin kanssa. Alus jäi 26. kesäkuuta suojaamaan saattuetta KMF17 risteilijä HMS Ugandan kanssa saattueiden erkaannuttua toisistaan. Brecon liittyi 7. heinäkuuta Oranissa saattajaryhmä V:hen, jonka muut alukset olivat HMS Blankney ja Brissenden. Osasto määrättiin suojaamaan saattue KMF18 sillanpäähän, jonne saattue lähti 9. heinäkuuta. Saattueen saavuttua seuraavana päivänä määränpäähän alus aloitti saattajaryhmän mukana alueen suojauksen sekä saattueiden suojaamisen.
Alus siirrettiin elokuussa 58. hävittäjäviirikköön, jonka mukana se määrättiin Salernon maihinnousuun. Alus liittyi pohjoiseen hyökkäysosastoon (Task Force 85, TF85). Alus matkasi syyskuun alussa Bizertaan, jossa se määrättiin 3. syyskuuta suojaamaan saattuetta FSS2. Alus lähti 6. syyskuuta saattueen mukana Bizertasta. Alus erkani 9. syyskuuta saattueesta sen saavuttua määränpäähänsä, minkä jälkeen alus suojasi maihinnousua tykkitulella risteilijöiden HMS Mauritiuksen, Ugandan, HMS Orionin, HMS Auroran ja Yhdysvaltain laivaston USS Philadelphian, USS Boisen, monitori HMS Robertsin ja hävittäjien HMS Lookoutin, HMS Loyalin, HMS Tartarin, HMS Nubianin, HMS Quantockin ja HMS Eggesfordin kanssa. Hyökkäysvaiheen päätyttyä alus palasi saattueiden suojaksi, tukitehtäviin ja partiointiin. Alus kolaroi lievästi HMS Laforeyn kanssa.
Palvelus > 1944

Tammikuussa 1944 alus määrättiin Anzion maihinnousun pohjoiseen hyökkäysosasto Peteriin. Alus oli 21. tammikuuta Napolissa, josta se lähti 23. tammikuuta Anzion sillanpäähän. Alus aloitti sillanpäähän saavuttuaan maihinnousun tukemisen ja partioinnin alueella. Maaliskuussa alus upotti Saksan laivaston sukellusveneen U-450:n Blankneyn, HMS Exmoorin ja Blencathran kanssa (40°11′N, 12°27′E). Brecon siirrettiin huhtikuussa 18. hävittäjälaivueeseen suojaamaan saattueita Välimerellä.
Heinäkuussa alus määrättiin Yhdysvaltain laivaston alaisuuteen Etelä-Ranskan maihinnousuun suojaamaan saattueita. Se matkasi elokuussa Napoliin operaatiota varten, missä alus määrättiin suojaamaan saattuetta SM3. Alus saapui 20. elokuuta saattueen mukana sillanpäähän. Aluksen vapauduttua operaatiosta se palasi laivueeseensa.
Alus upotti 19. syyskuuta sukellusvene U-407:n Meloksen eteläpuolella HMS Terpischoren, HMS Troubridgen, HMS Zetlandin ja Puolan merivoimien ORP Garlandin kanssa (36°27′N, 24°33′E). Brecon tulitti 28. syyskuuta Pegadiota Scarpanton saarella HMS Liddesdalen ja Zetlandin kanssa. Lokakuussa alus kuului Egeanmerelle sijoitettuihin laivastovoimiin, minkä tehtävänä oli suojata Egeanmeren saarten ja Kreikan mannermaan takaisin valtausta akselivaltojen joukkojen vetäytyessä alueelta. Alus tuki alueen taistelutoimia, kunnes se määrättiin marraskuussa palaamaan kotimaahan valmistautumaan siirtoonsa Itäiseen laivastoon.
Palvelus > 1945

Tammikuussa 1945 alus liittyi 1945 Sheernessissä 21. hävittäjälaivueeseen, jonka muodostivat HMS Bleasdale, HMS Cattistock, HMS Cottesmore, HMS Cowdray, HMS Croome, HMS Eggesford, HMS Fernie, HMS Haydon, HMS Holderness, HMS Mendip, HMS Middleton, HMS Pytchley ja Ranskan laivaston La Combattante. Laivueen tehtävänä oli suojata Kanaalin alueen saattueita.
Huhtikuussa alus määrättiin huollettavaksi, minkä vuoksi se aloitti matkan Maltalle. Alus siirrettiin Maltalla telakalle. Se palasi toukokuussa palvelukseen ja alus aloitti koeajojen päätyttyä paluumatkan kotimaahan, jossa miehistö sai loman ennen ulkomaan komennuksen alkamista. Alus lähti 10. kesäkuuta Colomboon, jossa se liittyisi 18. Hävittäjälaivueeseen. Aluksen saavuttua heinäkuussa määränpäähänsä se aloitti valmistautumisen Malesian maihinnousuun. Operaatiota siirrettiin Yhdysvaltain laivaston vaatimuksesta. Alus siirrettiin 29. elokuuta 29. Hävittäjälaivueeseen.
Alus suojasi 4. syyskuuta Colombosta saattueen JMG2, jonka mukana se liittyi sillanpäähän matkanneeseen saattueeseen JMA25. Alus täydennettiin 8. syyskuuta sen ollessa matkalla Singaporeen vastaanottamaan japanilaisen varuskunnan antautumisen. Se oli satamassa seuraavana päivänä varuskunnan antautuessa. Alus palasi 12. joulukuuta Portsmouthiin, jossa se poistettiin palveluksestaja se sijoitettiin reserviin. Brecon sijoitettiin 1956 poistolistalle. Aseistuksen ja muun sotamateriaalin poiston jälkeen aluksen runko myytiin elokuussa 1961 BISCOlle romutettavaksi. Alus saapui 12. syyskuuta 1962 hinattuna Faslaneen Shipbreaking Industriesille romutettavaksi.
ISS-retkikuntien miehistöt

ISS-retkikuntien miehistöt ovat Kansainvälisellä avaruusasemalla (ISS) työskenteleviä tai työskennelleitä avaruuslentäjiä.
Retkikunnat laukaistaan asemalle ja palautetaan Maahan Sojuz-avaruusaluksissa, joihin mahtuu kolmen hengen miehistö. Noin vuodesta 2010 lähtien ISS:n vakituinen miehistö on ollut kuusi henkilöä. Koska Sojuz kuljettaa kerrallaan vain kolme henkeä vaihdetaan miehistö aina puolet kerrallaan. Kukin saapuva kolmikko aloittaa uuden Retkikunnan, johon jäljelle jäävä edellisen Retkikunnan kolmikko liittyy.
NASA kutsuu vaihtomiehistöä termillä Expedition. Samaa termiä on käytetty muun muassa Maan napa-alueiden tutkimusmatkoista. Kustakin miehistöstä yksi on avaruusaseman komentaja (eli päällikkö), muiden roolit teknisiä tai tieteellisiä asiantuntijoita. Pääosa miehistöjen jäsenistä on eri avaruusjärjestöjen työntekijöitä, poikkeuksia ovat lähinnä Yhdysvaltain sotilaat, yritysten lähettämät asiantuntijat ja avaruusturistit.
Retkikunnat 1-48 > Retkikunnat 1-10

| Retkikunta | Miehistö | Tunnus | Laukaisupvm | Menoalus | Laskeutumispvm | Paluualus | Kesto (päiviä) |
| --- | --- | --- | --- | --- | --- | --- | --- |
| Retkikunta 1 | William Shepherd - komentaja, NASA Juri Gidzenko - Venäjän avaruusjärjestö Sergei Krikaljov - RKA |  | 31. lokakuuta 2000 klo 7.52.47 UTC | Sojuz TM-31 | 21. maaliskuuta 2001 klo 7.33.06 UTC | STS-102 | 140,98 |
| Retkikunta 2 | Juri Usatšov - komentaja, Venäjän avaruusjärjestö Susan Helms - NASA James Voss - NASA |  | 8. maaliskuuta 2001 klo 11.42.09 UTC | STS-102 | 22. elokuuta 2001 klo 19.24.06 UTC | STS-105 | 167,28 |
| Retkikunta 3 | Frank L. Culbertson - komentaja, NASA Vladimir Dežurov - Venäjän avaruusjärjestö Mihail Tjurin - Venäjän avaruusjärjestö |  | 10. elokuuta 2001 klo 21.10.15 UTC | STS-105 | 17. joulukuuta 2001 klo 17.56.13 UTC | STS-108 | 128,86 |
| Retkikunta 4 | Juri Onufrijenko - komentaja, Venäjän avaruusjärjestö Dan Bursch - NASA Carl Walz - NASA |  | 5. joulukuuta 2001 klo 22.19.28 UTC | STS-108 | 19. kesäkuuta 2002 klo 9.57.41 UTC | STS-111 | 195,82 |
| Retkikunta 5 | Valeri Korzun - komentaja, Venäjän avaruusjärjestö Sergei Treštšov - Venäjän avaruusjärjestö Peggy Whitson - NASA |  | 5. kesäkuuta 2002 klo 21.22.49 UTC | STS-111 | 7. joulukuuta 2002 klo 19.37.12 UTC | STS-113 | 184,93 |
| Retkikunta 6 | Kenneth Bowersox - komentaja, NASA Nikolai Budarin - Venäjän avaruusjärjestö Donald Pettit - NASA |  | 24. marraskuuta 2002 klo 0.49.47 UTC | STS-113 | 4. toukokuuta 2003 klo 2.04.25 UTC | Sojuz TMA-1 | 161,05 |
| Retkikunta 7 | Juri Malentšenko - komentaja, Venäjän avaruusjärjestö Edward Lu - NASA |  | 26. huhtikuuta 2003 klo 3.53.52 UTC | Sojuz TMA-2 | 28. lokakuuta 2003 klo 2.40.20 UTC | Sojuz TMA-2 | 184,93 |
| Retkikunta 8 | Michael Foale - komentaja, NASA Aleksandr Kaleri - Venäjän avaruusjärjestö |  | 18. lokakuuta 2003 klo 5.38.03 UTC | Sojuz TMA-3 | 30. huhtikuuta 2004 klo 0.11.15 UTC | Sojuz TMA-3 | 194,77 |
| Retkikunta 9 | Gennadi Padalka - komentaja, Venäjän avaruusjärjestö Michael Fincke - NASA |  | 19. huhtikuuta 2004 klo 3.19.00 UTC | Sojuz TMA-4 | 24. lokakuuta 2004 klo 0.32.00 UTC | Sojuz TMA-4 | 185,66 |
Retkikunnat 49 -> > Retkikunta 49

| --- | --- |
Retkikunta 49.: Retkikunta 49:n logo.
Saapuminen: Retkikunnasta 48. 

Poistuminen: Maahan Sojuz MS-01 30. lokakuuta 2016 klo 3.58 UTC
Anatoli Ivanišin
Takuya Onishi
Kathleen Rubins
Saapuminen: Maasta Sojuz MS-02 19 lokakuuta 2016 klo 8.05 UTC 

Poistuminen: Retkikuntaan 50.
Robert Kimbrough
Andrei Borisenko
Sergei Ryžikov
Retkikunnat 49 -> > Retkikunta 50

| --- | --- |
Retkikunta 50.: Retkikunta 50:n logo.
Poistuminen: Maahan Sojuz MS-02 10. huhtikuuta 2017 (suunniteltu).
Robert Kimbrough
Andrei Borisenko
Sergei Ryžikov
Saapuminen: Maasta Sojuz MS-03 17. marraskuuta 2016.  

Poistuminen: Retkikuntaan 51.
Peggy Whitson
Oleg Novitski
Thomas Pesquet
Retkikunnat 49 -> > Retkikunta 51

| --- | --- |
Retkikunta 51.: Retkikunta 51:n logo.
Saapuminen: Retkikunnasta 50.

Poistuminen: Maahan Sojuz MS-03 2. kesäkuuta 2017.
Oleg Novitski
Thomas Pesquet
Saapuminen: Retkikunnasta 50.

Poistuminen: Retkikuntaan 52.
Peggy Whitson
Saapuminen: Maasta Sojuz MS-04 20. huhtikuuta 2017.

Poistuminen: Retkikuntaan 52.
Fjodor Jurtšihin
Jack D. Fischer
Retkikunnat 49 -> > Retkikunta 52

| --- | --- |
Retkikunta 52.: Retkikunta 52:n logo.
Saapuminen: Retkikunnasta 51.

Poistuminen: Maahan Sojuz MS-04 3. syyskuuta 2017.
Fjodor Jurtšihin
Jack D. Fischer
Peggy Whitson
Saapuminen: Maasta Sojuz MS-05 28. heinäkuuta 2017

Poistuminen: Retkikuntaan 53.
Randolph Bresnik
Paolo Nespoli
Sergei Rjazanski
Retkikunnat 49 -> > Retkikunta 53

| --- | --- |
Retkikunta 53.: Retkikunta 53:n logo.
Saapuminen: Retkikunnasta 52.

Poistuminen: Maahan Sojuz MS-05 14. joulukuuta 2017.
Randolph Bresnik
Paolo Nespoli
Sergei Rjazanski
Saapuminen: Maasta Sojuz MS-06 12. syyskuuta 2017.

Poistuminen: Retkikuntaan 54.
Anton Shkaplerov
Scott Tingle
Norishige Kanai
Retkikunnat 49 -> > Retkikunta 54

| --- | --- |
Retkikunta 54.: Retkikunta 54:n logo.
Saapuminen: Retkikunnasta 53.

Poistuminen: Maahan Sojuz MS-06 28. helmikuuta 2018
Aleksandr Misurkin
Mark Vande Hei
Joseph Acaba
Saapuminen: Maasta Sojuz MS-07 17. joulukuuta 2017.

Poistuminen: Retkikuntaan 55.
Anton Škaplerov
Scott Tingle
Norishige Kanai
Retkikunnat 49 -> > Retkikunta 55

| --- | --- |
Retkikunta 55.: Retkikunta 55:n logo.
Saapuminen: Retkikunnasta 54.

Poistuminen: Maahan Sojuz MS-07 3. kesäkuuta 2018.
Anton Škaplerov
Scott Tingle
Norishige Kanai
Saapuminen: Maasta Sojuz MS-08 21. maaliskuuta 2018.

Poistuminen: Retkikuntaan 56.
Andrew Feustel
Oleg Artemjev
Richard Arnold
Retkikunnat 49 -> > Retkikunta 56

| --- | --- |
Retkikunta 56.: Retkikunta 56:n logo.
Saapuminen: Retkikunnasta 55.

Poistuminen: Maahan Sojuz MS-08 4. lokakuuta 2018.
Andrew Feustel
Oleg Artemjev
Richard Arnold
Saapuminen: Maasta Sojuz MS-09 6. kesäkuuta 2018.

Poistuminen: Retkikuntaan 57.
Alexander Gerst
Sergei Prokopjev
Serena Auñón-Chancellor
Retkikunnat 49 -> > Retkikunta 57

| --- | --- |
Retkikunta 57.: Retkikunta 57:n logo.
Saapuminen: Retkikunnasta 56.

Poistuminen: Maahan Sojuz MS-09 20. joulukuuta 2018.
Alexander Gerst
Sergei Prokopjev
Serena Auñón-Chancellor
Saapuminen: Retkikunnasta 56.

Poistuminen: Retkikuntaan 57
Oleg Kononenko
David Saint-Jacques
Anne McClain
Retkikunnat 49 -> > Retkikunta 58

| --- | --- |
Retkikunta 58.: Retkikunta 58:n logo.
Saapuminen:  Retkikunnasta 57.

Poistuminen: Retkikuntaan 59.
Oleg Kononenko
David Saint-Jacques
Anne McClain
Retkikunnat 49 -> > Retkikunta 59

| --- | --- |
Retkikunta 59.: Retkikunta 59:n logo.
Saapuminen: Retkikunnasta 58. 

Poistuminen: Maahan Sojuz MS-11 25. kesäkuuta 2019.
Oleg Kononenko
David Saint-Jacques
Anne McClain
Saapuminen: Maasta Sojuz MS-12 14. maaliskuuta 2019. 

Poistuminen: Retkikuntaan 60.
Aleksei Ovtšinin
Christina Koch
Nick Hague
Retkikunnat 49 -> > Retkikunta 60

| --- | --- |
Retkikunta 60.: Retkikunta 60:n logo.
Saapuminen: Retkikunnasta 59. 

Poistuminen: Maahan Sojuz MS-12 3. lokakuuta 2019.
Aleksei Ovtšinin
Nick Hague
Saapuminen: Retkikunnasta 59. 

Poistuminen: Retkikuntaan 61
Christina Koch
Saapuminen: Maasta Sojuz MS-13 20. heinäkuuta 2019. 

Poistuminen: Retkikuntaan 61.
Aleksandr Skvortsov
Luca Parmitano
Andrew R. Morgan
Retkikunnat 49 -> > Retkikunta 61

| --- | --- |
Retkikunta 61.: Retkikunta 61:n logo.
Saapuminen: Retkikunnasta 60.
 
Poistuminen: Maahan Sojuz MS-13 6. helmikuuta 2020.
Luca Parmitano
Aleksandr Skvortskov
Christina Koch
Saapuminen: Retkikunnasta 60. 
 
Poistuminen: Retkikuntaan 62.
Andrew R. Morgan
Saapuminen: Maasta Sojuz MS-15 25. syyskuuta 2019. 

Poistuminen: Retkikuntaan 62.
Oleg Skripotška
Jessica Meir
Retkikunnat 49 -> > Retkikunta 62

| --- | --- |
Retkikunta 62.: Retkikunta 62:n logo.
Saapuminen: Retkikunnasta 61.

Poistuminen: Maahan Sojuz MS-15 17. huhtikuuta 2020.
Oleg Skripotška
Jessica Meir
Andrew R. Morgan
Saapuminen: Sojuz MS-16 9. huhtikuuta 2020

Poistuminen: Retkikuntaan 63.
Anatoli Ivanišin
Ivan Vagner
Christopher Cassidy
Retkikunnat 49 -> > Retkikunta 63

| --- | --- |
Retkikunta 63.: Retkikunta 63:n logo.
Saapuminen: Retkikunnasta 62. 

Poistuminen: Maahan Sojuz MS-16 21. lokakuuta 2020.
Anatoli Ivanišin
Ivan Vagner
Christopher Cassidy
Saapuminen: Crew Dragon Demo-2 30. toukokuuta 2020

Poistuminen: Crew Dragon Demo-2 2. elokuuta 2020
Doug Hurley
Bob Behnken
Saapuminen: 14. lokakuuta 2020

Poistuminen: Retkikuntaan 64.
Sergei Ryžikov
Sergei Kud-Sverchkov
Kathleen Rubins
Retkikunnat 49 -> > Retkikunta 64

| --- | --- |
Retkikunta 64.: Retkikunta 64:n logo.
Saapuminen: Retkikunnasta 63. 

Poistuminen: Maahan Sojuz MS-17 18. huhtikuuta 2021. (Suunniteltu)
Sergei Ryžikov
Sergei Kud-Sverchkov
Kathleen Rubins
Saapuminen: 16. marraskuuta 2020 SpaceX Crew-1 

Poistuminen: Retkikuntaan 65. (Suunniteltu)
Michael Hopkins
Donald Glover
Soichi Noguchi
Shannon Walker
Retkikunnat 49 -> > Retkikunta 65

Retkikunta alkoi huhtikuussa 2021 ja päättyi lokakuussa 2021.
Retkikunnat 49 -> > Retkikunta 66

Retkikunta alkoi lokakuussa 2021 ja päättyi maaliskuussa 2022.
Retkikunnat 49 -> > Retkikunta 67

Retkikunta alkoi maaliskuussa 2022 ja päättyi syyskuussa 2022.
Retkikunnat 49 -> > Retkikunta 68

Retkikunta alkoi syyskuussa 2022 ja päättyy maaliskuussa 2023.
Tulevat retkikunnat > Retkikunta 65

| --- | --- |
: Retkikunta 65:n logo.
Saapuminen: Retkikunnasta 64. (Suunniteltu)

Poistuminen: Maahan kevät 2021 SpaceX Crew-1. (Suunniteltu)
Michael Hopkins
Donald Glover
Soichi Noguchi
Shannon Walker
Saapuminen: 10. huhtikuuta 2021 Sojuz MS-18   (Suunniteltu)

Poistuminen: Retkikuntaan 66. (Suunniteltu)
Oleg Novitski
Pyotr Dubrov
Sergey Korsakov
Tulevat retkikunnat > Jatkonäkymät

Vuonna 2018 aseman tilanne on seuraava:
Amerikkalainen osa (USOS) on rahoitettu vuoteen 2025 saakka.
Venäläisen osan (ROS) osalta Roscosmos suosittaa jatkamista vuoteen 2024.
Aiheesta muualla

Kuvia tai muita tiedostoja aiheesta ISS-retkikuntien miehistöt Wikimedia Commonsissa
Retkikuntien miehistöt NASAn kotisivulla (englanniksi)
näytä
keskustele
Kansainvälinen avaruusasema (ISS)()
Luostarivuoren lukio

| Luostarivuoren lukio |
| --- | --- |
 Luostarivuoren lukion päärakennus
Sijainti:  Luostarinkatu 13, Turku
Tyyppi:  Lukio
Lakkautettu:  2018
Luostarivuoren lukio (lyhemmin Luostis) oli turkulainen lukio, joka sijaitsi Turun keskustassa Samppalinnanmäellä Luostarinkadulla. Lukion tavoitteena oli toimia yleislukiona, jonka kurssitarjonta on mahdollisimman laaja ja monipuolinen. Lukio menestyi vuosittaisessa yo-kirjoituksiin perustuvassa puoltoäänivertailussa erinomaisesti - vuoden 2008 kevään MTV3:n lukiovertailussa Luostarivuori sijoittui Suomessa viidenneksi ja oli Helsingin ulkopuolisista lukioista paras. (Seuraavaksi paras turkulainen lukio oli Klassillinen lukio, joka sijoittui Suomessa sijalle 17).
Lukio on saanut nimensä sen sijainnista. Ennen nykyisen kaltaista yhteislukiota rakennuksessa toimi tyttölyseo.
Vuonna 2018 Luostarivuoren lukio yhdistyi Lyseon lukion kanssa muodostaen Luostarivuoren Lyseon lukio.
Nimet

Lukio sai nimensä Samppalinnanmäellä aikaisemmin sijainneen luostarin mukaan. Koulua kutsutaan myös lyhemmin "luostis". Lukiolla on myös nimitys "tipula".lähde?
Koulun historia

Oppikoulusta tuli 1800-luvun jälkipuoliskolla suomalaisuusliikkeen koetinkivi. Kansallisen sivistyksen kannattajat pitivät tärkeänä, että maahan perustetaan suomenkielisiä oppikouluja. Tällaisten oppikoulujen tarve oli ilmeinen kieliasetuksenkin näkökulmasta.
Tuohon aikaan oppikoulut olivat perinteisesti olleet vain poikien kouluja. Tätä ajatusta ryhdyttiin yhä pontevammin kuitenkin uudistamaan siten, että myös tyttöjen on päästävä oppikouluun. Ensimmäisten tyttökoulujen aloitettua opetuksensa Jyväskylässä ja Helsingissä pidettiin Turun suomalaisen tyttökoulun perustamiskokous toukokuun 10. päivänä 1882. Lupa perustamiseen saatiin senaatilta heti kesäkuussa ja tyttökoulun toiminta alkoi osoitteessa Nikolaintori 2 (nyk. Gezelliuksenkatu 2) syyskuun 19. päivänä samana vuonna.
Koulun alkaessa oppilaita oli kaiken kaikkiaan 22, opettajia viisi ja tiloissa ainoastaan yksi luokkahuone. Seuraavaksi vuodeksi koulu muutti ns. Richterin taloon osoitteeseen Multavierunkatu 1. Koulun ensimmäisten vuosikymmenten aikana oppilasmäärä hiljalleen kasvoi, vaikka pysyi vielä kuitenkin maltillisena, mutta silti koulu joutui vaihtamaan sijaintiaan useasti.
Koulun toiminta pyöri alkuaikoina lähes yksinomaan lahjoitusvaroin tai arpajaisvoittojen turvin. Vuonna 1894 koulun johtajattarena toiminut Olga Lemberg esitti ajatuksen omasta koulutalosta. Rakennusmääräraha saatiin odottaa aina vuoteen 1906 saakkaa, jolloin syksyllä työskentely uudessa Aurakatu 16:n koulutalossa (nykyinen Vimman talo) voi alkaa. Jo vihkiäistilaisuudessa nämäkin uudet tilat osoittautuivat kuitenkin liian pieniksi hiljalleen kasvavan tyttökoulun käyttöön.
Koulun alkuvuosina siellä opiskeltiin suuret tuntimäärät äidinkieltä ja ruotsia sekä vuoden 1895 valtiollistaminen jälkeen myös ranskaa ja saksaa. Nämä kaikki saivat tehdä tilaa venäjän kielelle ajan venäläispyrkimysten mukaisesti.
Suomen itsenäistymisen aika näkyi myös koulun toiminnassa. Lukuvuosi 1917-1918 oli tavallista lyhyempi, sillä sotatila oli tehnyt koulunkäynnissä turvatonta ja siksi kevätlukukausi päättyi jo helmikuussa.
Kohti tyttölyseon aikaa siirryttiin itsenäisyyden ensimmäisen vuosikymmenen loppupuolella, kun tyttökoulun 6-luokkaisuus haluttiin laajentaa yhdeksään. Vuonna 1925 annettu asetus mahdollisti tämän ja koulun nimeksi muuttui Turin tyttölyseo, johon sisältyi kuusivuotinen keskikoulu ja kolmevuotinen lukio.
Uuden, nykyisinkin käytössä olevan koulutalon rakentaminen aloitettiin Samppalinnanmäelle samana vuonna 1925. Peruskiven muuraamisesta on koulun arkistoissa juhlava taulu muistona. Koulutoiminta uusissa tiloissa Turun huipulla alkoi syksyllä 1926. Tuohon aikaan koulun oppilasmäärä oli jo yli 500.
Johtajattaret ja rehtorit

Luostarivuorella on pitkän historiansa aikana ollut verrattain vähän johtajattaria ja rehtoreita. Heidät on kaikki lueteltu alla.
Vuosien 1882-2016 aikana on kyseessä pelkästään Luostarivuoren johtajat ja tämän jälkeen vuonna 2016 tapahtuneen Luostarivuoren ja Turun Lyseon lukion yhdistymisen seurauksena nykyisen Luostarivuoren Lyseon lukion rehtorit.
Olga Lemberg (1882–1919)
Naema Lemberg (1919–1935)
Armas Ensiö (1935–1953)
Toivo Lehtovaara (1953–1965)
Aili Suvanto (1965–1974)
Terttu Kivivuori (1974–1991)
Rauno Kirjavainen (1992–2006)
Samuli Luojola (2006–2016)
Johanna Levola-Lyytinen (2016–2018)
Koulurakennus

Luostarivuoren lukion koulurakennus on viisikerroksinen ja sisältää 35 luokkatilaa sekä 2 liikuntasalia. Samalla piha-alueella on myös toinen, kolmikerroksinen koulurakennus, jonka kaksi ylintä kerrosta ovat Luostarivuoren koulun käytössä. Alin kerros on koulujen yhteinen ruokailutila.
Lukion välituntialueina toimivat rakennuksen eteläpuolella oleva sisäpiha, sekä pohjoispuolella oleva Samppalinnanpuisto. Puistossa on myös urheilukenttä.
Luostarivuoren seniorit

Luostarivuoren senioriyhdistys on nimeltään Turun tyttölyseon - Luostarivuoren seniorit ry. Yhdistys on perustettu koulun juhliessa 100. olemassaolon vuottaan vuonna 1982.
Yhdistyksen tarkoituksena on tukea ja ylläpitää suhteita koulun, sen opettajien ja oppilaiden ja senioreiden välillä, vaalia koulun perinteitä ja tukea sen toimintaa.
Yhdistyksen hallitus kokoontuu säännöllisesti Luostarivuoren koulutalolla.
Aiheesta muualla

Luostarivuoren lukio
MTV3:n lukiovertailu, 2008 kevät
Philippe Coutinho

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Philippe Coutinho Correia
Syntymäaika: 12. kesäkuuta 1992 (ikä 32)
Syntymäpaikka: Rio de Janeiro, Brasilia
Pelipaikka: hyökkäävä keskikenttäpelaaja, laitahyökkääjä
Pituus: 172 cm
Seura
Seura: Vasco da Gama (lainalla Aston Villasta)
Junioriseurat
1999–2008: Vasco da Gama
Seurat
| Vuodet | Seura | O | (M) |
| 2008–2013 | Internazionale | 28 | (3) |
| 2009–2010 | → Vasco da Gama | 19 | (1) |
| 2012 | → Espanyol | 16 | (5) |
| 2013–2018 | Liverpool | 152 | (41) |
| 2018–2022 | Barcelona | 76 | (17) |
| 2019–2020 | → Bayern München | 23 | (8) |
| 2022 | → Aston Villa | 19 | (5) |
| 2022– | Aston Villa | 22 | (1) |
| 2023–2024 | → Al-Dohail | 16 | (3) |
| 2024– | → Vasco da Gama | 3 | (0) |
Maajoukkue
| 2009 | Brasilia U17 | 5 | (3) |
| 2011–2012 | Brasilia U20 | 7 | (3) |
| 2010–2022 | Brasilia | 68 | (21) |
 Seurajoukkueuran tilastot kattavat vain kansalliset sarjat, päivitetty 19. elokuuta 2024.  Maajoukkueuran tilastot päivitetty 19. elokuuta 2024.
Philippe Coutinho Correia (s. 12. kesäkuuta 1992 Rio de Janeiro, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja tai laitahyökkääjä. Hän edustaa kaudella 2024–2025 brasilialaista Vasco da Gamaa lainalla Englannin Valioliigan Aston Villasta.